Den 22. desember 2010 ble han hentet tilbake fra farmerlaget for å spille for New York Rangers ettersom Marián Gáborík var ute med skade. Han debuterte for New York Rangers den 23. desember 2010 i kampen mot Tampa Bay Lightning og ble med det den sjuende nordmannen som har spilt i NHL. Kampen endte med en 4–3-seier for Tampa Bay, med Zuccarello på scoringslisten i straffekonkurransen. Totalt var han på isen i 17 minutter og 52 sekunder, og endte til slutt med to skuddforsøk og to blokkerte skudd.